Tiszacsécse község Önkormányzata

Képviselőtestületének

6/2015. (V. 12.)

önkormányzati rendelete

· az egyes szociális ellátások helyi szabályairól szóló 1/2015. (II. 28.) önkormányzati rendelet módosításáról –

Tiszacsécse község Önkormányzata Képviselőtestülete a szociális igazgatásról és szociális ellátásokról szóló 1993.évi III.törvény 132. § (4) bekezdésében kapott felhatalmazás alapján, Magyarország helyi önkormányzatairól szóló 2011.évi CLXXXIX.törvény 13. § (1) bekezdés 8a. pontjában meghatározott feladatkörében eljárva a következőket rendeli el:

1.§

Az egyes szociális ellátások helyi szabályairól szóló 1/2015. (II. 28.) önkormányzati rendelet 5. § (2) bekezdése helyébe a következő rendelkezés lép:

„(2) Az (1) bekezdés alkalmazásában szociális rászorult az a személy:

a) akinek háztartásában az egy főre jutó havi jövedelem az öregségi nyugdíj mindenkori legkisebb összegének 250 %-át, egyedül élő esetében a 300 %-át nem haladja meg,

b) a háztartás egyikének sincs vagyona és

c) a lakásfenntartás elismert havi költsége a háztartás havi összjövedelmének 20 %-át eléri vagy meghaladja.”

2.§

Ez a rendelet 2015.május 12-én 10 órakor lép hatályba és a hatályba lépését követően hatályát veszti.

